«Էսենբողա» օդանավակայանում նրան դիմավորեցին հազարավոր կողմնակիցները, որոնց դիմելով՝ թուրքական կառավարությանը ղեկավարը հայտարարեց․ - «Մեր ընտրությունը շատ հստակ է` կամ ազգային շահերը, կամ էլ նվաստացումը: Մեր կառավարության դեմ իրականացված այս գործողության հետին նպատակներից մեկը նաև ազգային շահերի, մարդկանց կամքի ոտնահարումն է: Ես վստահ եմ, նրանք ովքեր կրկին ցանկանում են նվաստացնել մարդկանց այս անգամ էլ պարտվելու են», - հայտարարեց Էրդողանը` միաժամանակ նշելով, որ կոռուպցիոն սկանդալում ներգրավված բոլոր այն մարդիկ, ում մեղքը կհաստատվի` պետք է պատժվեն: Առաջիկայում, սակայն, չի բացառվում, որ ինքը՝ Էրդողանը, կանգնի դատարանի առջև: Ստամբուլի ոստիկանության ավելի քան 20 աշխատակիցներ որոշել են դատի տալ երկրի վարչապետին` իրենց աշխատանքից անօրինականորեն հեռացնելու համար: